open-index/open-wikipedia-markdown huggingface dataset:
Shona

**Shona** er betegnelsen på flere folkegrupper i Zimbabwe og det vestlige Mosambik. De er rundt åtte millioner mennesker som snakker en rekke beslektede dialekter hvis standardiserte former også er kjent som shona. De snakker også de offisielle språkene i sine respektive land, engelsk i Zimbabwe og portugisisk i Mosambik. Shona er kristne, enten katolikker eller protestanter i både Mosambik og Zimbabwe, eller delvis kristne, delvis animister i Zimbabwe.

Mange svarte zimbabwere identifiserer seg ikke som shona, men foretrekker i stedet å beskrive sitt opphav etter sitt spesifikke språk/dialektgruppe.

Forfedrene til dagens shonagruppe er antatt å ha vært de første bofaste innbyggerne i regionen hvor Store Zimbabwe senere ble etablert. Det finnes arkeologiske bevis fra jernalderen som viser bosetning i det 5. århundre.

Shonaene var under uavhengighetskrigen primært organisert i Zanu, mens ndebele var organisert i Zapu-PF. Robert Mugabe, som fratrådte som Zimbabwe leder over 90 år gammel i 2017, er shona. Etter hans kåring som president spilte han i 1980-årene det etniske kort overfor ndebelegruppen. 

Kunstneren Fanizani Akuda tilhørte folkegruppen shona.
Generalbass

**Generalbass** (it: *Basso continuo*, dvs «kontinuerlig» eller «uavbrutt bass») er en akkompagnementsteknikk som innebærer at utøveren improviser fram en akkompagnementsstemme over en besifret basslinje.

Teknikken oppsto i overgangen til barokken, da renessansens musikkideal med flere uavhengige stemmer (polyfoni) ble erstattet med en enkelt melodistemme over en eller flere akkompagnerende instrumenter (monodi). I barokkmusikken har melodistemmen fokus, mens generalbassen danner den harmoniske grunnstrukturen, og improviserte  mellomstemmer fyller ut lydbildet. På grunn av generalbassens store betydning i barokken kalles perioden i blant for «generalbassens tidsalder».

Generalbassens akkorder er ikke skrevet ned fullstendig. I stedet viser tall og andre symboler hvilken relasjon intervaller, akkorder eller enkelttoner har til en bassnote. Utformingen av enkelthetene overlates til utøveren, på samme måte som for spill ut fra moderne besifring, og det er forventet av generalbass-utøvere at de har den nødvendige kunnskap og fantasi til å improvisere sin stemme. Mens moderne generalbassutgaver gjerne angir en ferdig akkordgang i noteskrift, kunne tidlig musikk helt mangle besifring, slik at musikerne selv valgte akkorder ut fra den musikalske sammenhengen. Gjennom barokken og til for eksempel Schuberts messer spilte organisten fritt, med utgangspunkt i den besifrede basslinja. Utskrevne akkorder er blitt nødvendig eller vanlig i vår tid fordi mange musikere ikke er fortrolige med hvordan de skal spille etter generalbass.

For å spille akkordene kan man bruke flerstemmige instrumenter som regal (i tidligbarokken, dette instrumentet gikk snart av mote), orgel, orgelpositiv, cembalo, spinett, lutt, teorbe, gitar eller harpe. Selve bass-stemmen blir ofte spilt på et bassinstrument som for eksempel cello, kontrabass, bassgambe, viola da gamba, fagott, bassdulzian, posaune eller rankett. Ofte blir det ikke angitt generalbass-instrument, slik at man har frihet til å velge instrumenter etter hva som var tilgjengelig eller hva man synes passer musikken best.

I større orkester kan det være flere akkord- og bassmelodiinstrumenter som spiller vekselvis eller sammen. Titlene på mange barokkstykker nevner at musikken skal utføres med en slik *continuo-gruppe*, som f.eks Johann Sebastian Bachs *Konsert for 2 fioliner, strykere og continuo i d-moll*.

## Eksempel
Nedenfor vises et utdrag av et resitativ fra J.S. Bachs *[[Johannespasjonen (Bach)|Johannespasjon]]* som eksempel. Her blir et *recitativo secco* ledsaget av «tørre» akkorder:

## Referanser


## Eksterne lenker
*  Forklaring med mange noteeksempler
Storlien

**Storlien** er et ski- og handelssted i Åre kommune i Jämtlands län i Sverige. Storlien ligger ved Europavei 14, 2&nbsp;km fra riksgrensen til Norge. Storlien har rundt 70 fastboende, men mange hytteeiere og andre tilreisende.

Storlien har alpinanlegg, og det er tilrettelagt for annen utmarksturisme, som snøskuterkjøring, langrenn, jakt, fiske og fjellvandring. Grensehandelen rettet mot norske kunder er også viktig. 

På Storlien finnes blant annet Storliens högfjällshotell og hyttefeltet *Fjäll-lien*. Store deler av Storlien, inklusive fjellet og i prinsippet all bebyggelig mark på stedet, har vært eid av *Lars Nilssons "dödsbo"*.

## Historikk
Fram til starten av 1800-tallet ble Storlien brukt i all hovedsak av nordmenn for jakt, fiske og til beite. I 1844 ankom den første nybyggeren, og i 1882 ble jernbanen innviet.

Storlien ble utviklet som en «luftkurort»; i 1888 startet doktor Ernst Westerlund sin virksomhet der, og to hoteller ble etablert på stedet. Med sitt lettilgjenglige høyfjellsterreng og jernbanestasjon ble Storlien raskt et turiststed.

I 1933 fikk arveprins Gustav Adolf og prinsesse Sibylla en hytte som[bryllupsgave av *Skidfrämjandet*, en hytte som fortsatt er i kongefamiliens eie. Her pleier kongefamilien å feire nyttår og påske.

Under andre verdenskrig var det besøksforbud på Storlien, som da ble brukt av militæret. I 1940 ble det avholdt topphemmelige militære forhandlinger mellom Sverige og det nasjonalsosialistiske Tyskland i en jernbanevogn på Storlien.

I 1958 ble høyfjellshotellet bygd ut, som da fikk en kapasitet på 550 gjester. I juli 2011 kjøpte Ulrich John området, etter at hotellet hadde vært stengt for publikum i rundt ett års tid. Den nye eieren Ulrich John uttalte til Östersunds-Posten at "jag tror på Storlien och vi kommer att satsa på hotellet. Storlien är en helt underbar ort och som har framtiden för sig."
 Hotellet ble gjenåpnet vinteren 2012.

En del av filmen *[[Guttene fra Brasil]]* (1978) utspiller seg på Storlien.

## Skiområdet

Storliens skiområde består av ni heiser og 23 nedfarter. Fallhøyden bare 190 meter, hvilket er ganske lite sammenlignet med andre anlegg, som betyr at bakkene er ganske korte.

Det finnes også tre barneområder.

## Referanser


## Eksterne lenker
* Storlien turistbyrå
Pirates of the Caribbean: At World’s End

***Pirates of the Caribbean: At World's End*** er den tredje spillefilmen basert på *Pirates of the Caribbean*-attraksjonene i flere Disneyparker. Filmen hadde norgespremiere 25. mai 2007. Filmen er oppfølgeren til filmene *[[Pirates of the Caribbean: The Curse of the Black Pearl]]* og *[[Pirates of the Caribbean: Dead Man's Chest]]*.

## Handling
Kaptein Barbossa, Will Turner og Elizabeth Swann seiler til verdens ende for å hente Jack Sparrow og The Black Pearl fra Davy Jones' Locker, og deretter seile til Shipwreck Island for å samle en allianse av alle verdens sjørøverhøvdinger. Etter at Barbossas forslag om å frigjøre gudinnen Calypso fra hennes menneskelige form blir nedstemt, så blir Elizabeth Swann valgt til piratkonge etter at Jack bryter tradisjonen med at alle høvdingene stemmer på seg selv. Hun gir ordre om at piratene skal kjempe mot Beckett. Etter at piratene blir overrasket av en kjempearmada av skip fra East India Company så frigjør Barbossa Calypso i et rituale. Hun er rasende på Davy Jones og skaper en  malstrøm som The Black Pearl og The Flying Dutchman blir dratt inn i. Etter en hard kamp blir Will stukket i brystet av Davy Jones, og for å redde livet hans, hjelper Jack og Elizabeth han med å stikke ett sverd i Jones sitt hjerte. Dermed blir Will den nye kapteinen på The Flying Dutchman. Mannskapet på Den Flyvende Hollender skjærer ut Wills hjerte og legger det i Dead Man's Chest. Sammen med Jack på Den Sorte Perle, senker Will Becketts skip og dreper Beckett.

På grunn av at Will nå er kaptein på den flyvende hollender må han tilbringe de neste 10 årene på sjøen. Will og Elizabeth tilbringer en dag på stranden før han må reise for å starte sitt nye liv. Will gir Dead Man's Chest til Elizabeth for at hun skal passe på den. Barbossa tar over kommandoen av Den Sorte Perle og forlater Jack og Gibbs i Tortuga, og seiler for å finne ungdomskilden. Men Jack har allerede tatt kartet og seiler ut i en liten båt for å finne den selv.

Etter rulleteksten får vi et glimt ti år fram i tid, der vi ser at Will igjen treffer Elizabeth og deres sønn, William III. Manusforfatterne har bekreftet at Will ved Elizabeths trofasthet blir befridd fra forbannelsen og kan være med henne og sønnen.

## Rolleliste

*Jack Sparrow &ndash; Johnny Depp
*Will Turner &ndash; Orlando Bloom
*Elizabeth Swann/Turner &ndash; Keira Knightley
*Captain Hector Barbossa &ndash; Geoffrey Rush
*Davy Jones &ndash; Bill Nighy
*Bootstrap Bill Turner &ndash; Stellan Skarsgård
*Lord Cutler Beckett &ndash; Tom Hollander
*Mr. Joshamee Gibbs &ndash; Kevin McNally
*Guvernør Weatherby Swann &ndash; Jonathan Pryce
*Kaptein Sao Feng &ndash; Chow Yun-Fat
*Admiral James Norrington &ndash; Jack Davenport
*Ragetti &ndash; Mackenzie Crook
*Pintel &ndash; Lee Arenberg
*Arabisk pirat &ndash; Slim Khezri
## Eksterne lenker
* 
*
Eskil Magnusson

**Eskil Magnusson** (født en gang mellom 1170 og 1175, død omkring 1227) var en svensk adelsmann. Han er sønn av Magnus Minnisköld i dennes første kjente ekteskap og således halvbror til Birger jarl. Han giftet seg omkring 1217 med Kristina Nilsdatter, som var datterdatter til Erik den hellige og enke etter den norske jarlen Håkon Galen.

Eskil Magnusson nevnes i skriftlige dokumenter allerede i slutten av Knut Erikssons regjeringstid. Han er lagmann i Vestergøtland senest fra 1217. Eskil var i henhold til Vestergøtlands lagmannslengd forfatter av Vestgøtaloven. I løpet av 1220-tallets første år deltok han i forhandlinger med den store norske kongen Håkon Håkonsson angående opprørsstyrken ribbungernes bruk av Värmland som base for deres plyndringstokter inn i Norge.

Banneret som kong Erik Knutsson av Sverige førte i slaget ved Gestilren ble oppbevart hos Eskil Magnusson i Skara, og i 1219 ble det overlevert som en hedersgave til den gjestende islandske lovsigemannen og historikeren Snorre Sturlason.

## Populærkultur
Eskil Magnusson opptrer som figur i trilogien om *[[Arn Magnusson]]* som skrevet av Jan Guillou. Her er han nevø til fiktive Arn Magnusson som er far til Magnus Månesköld (Magnus Minnisköld). Birger jarl er hans bror.

Det opptrer 2 Eskil i Guillous trilogi. Den første er eldre bror. Den Eskil Magnusson som omtales i denne artikkelen er imidlertid oppgitt til å være sønn av Magnus Minnisköld og Ingrid Ylva og ble lagmann. (se f.eks. på side 290 i den norske innbundne utgaven)
Abraham Geiger

**Abraham Geiger** (født 24. mai 1810 i Frankfurt am Main, død 23. oktober 1874 i Berlin) var en tysk rabbiner som var ledende i grunnleggelsen av reformjødedom.

Etter studier i arabistikk i Bonn virket han som rabbiner i Wiesbaden og Breslau. Fra 1863 til 1870 var han rabbiner i den israelittiske menigheten i fødebyen Frankfurt. I 1870 deltok han i grunnleggelsen av *[[Hochschule für die Wissenschaft des Judentums]]*.

Sammen med Samuel Holdheim utviklet Geiger idéer som skulle lede til det som ble kjent som reformjødedom eller liberal jødedom. Geiger var den mest moderate og akademiske av reformatorene, og gikk inn for at historisk betingede religiøse ritualer måtte tilpasses samtiden. Han forsøkte for eksempel å fjerne nasjonalistiske elementer fra religionen, blant annet doktrinen om at jødene er et «utvalgt folk», og la vekt på at jødedommen er en religion i utvikling og endring.

Han var utgiver av tidsskriftene *Wissenschaftliches Zeitschrift für Jüdische Theologie* (1835–1847) og *Jüdisches Zeitschrift für Wissenschaft und Leben* (1862–1874).

Det reformjødiske Abraham-Geiger-Kolleg i Potsdam, som utdanner både mannlige og kvinnelige rabbinere, er oppkalt etter ham. Lærestedet utdeler hvert annet år Abraham Geiger-prisen.

Abraham Geiger er begravet på den jødiske gravlunden i Prenzlauer Berg i Berlin.

## Verk
* *Was hat Mohammed aus dem Judentume Aufgenommen?*, Bonn, 1834

## Referanser


## Eksterne lenker
* 
* Abraham-Geiger-Kolleg
BMW E32

**BMW E32** var betegnelsen på BMWs 7-serie som ble produsert fra høsten 1986 til våren 1994.

E32 serien ble kun levert som 4-dørs sedan, og kun med bensinmotorer. Den minste var en 3,0 liter med 188 HK og den største en 5,0 liter med 300 HK.  De første 730i var uten katalysator og hadde 197 hk.

## Varianter

## Referanser




## Eksterne lenker
*
Riyaq

**Riyaq** (**Riak** eller **Rayak**) er en militærflyplass i Libanon, øst i guvernementet Bekaa, ca. fem km fra grensen til Syria.

Basen er landets viktigste militære flybase og er samtidig den libanesiske hærs hovedkvarter i det østlige Libanon.
Yahya Rahim Safavi

**Yahya Rahim Safavi** er en brigadegeneral som var kommandør for den iranske revolusjonsgarde fram til 2007 da han ble utnevnt til militær rådgiver for Ayatollah Khamenei.

## Referanser
Bekaa (guvernement)

**Bekaa** eller **Beqaa** (arabisk: البقاع) er et guvernement i Libanon.

## Geografi
Bekaaguvernementet dekker  km². Her ligger den viktigste delen av Libanons jordbruksland, særlig i Bekaadalen. Det ligger mellom  de vestlige og de østlige libanesiske fjellkjeder. Elven Litani renner gjennom området. 

Byene/landsbyene Zahle, Baalbek, Niha, Aanjar, Keb-Ilias, Kfar Zabad, Karaon Dam, Shtura og Furzul er områdets viktigste turistmål. Hovedveien fra Beirut til Syrias hovedstad Damaskus krysser dalen.

## Distrikter
*Zahle
*Rashaya
*Vest-Bekaa

## Byer
*Aanjar
*Ar-Rafid
*Kherbet Rouha
*Baalbek
*Zahle

## Referanser


## Eksterne lenker
*
Rene Mouawad flyplass

**Rene Mouawad flyplass** er en sivil og militær flyplass ved Kleiaat i Nord-Libanon. I november 1989 møttes Libanons nasjonalforsamling på flyplassen etter at Taifavtalen var kommet i stand. Der valgte de Rene Mouawad til president. 17. dager senere ble han myrdet i Beirut, og flyplassen ble siden oppkalt til minne om ham. 

## Destinasjoner
Det ble i 1990-årene fløyet ruter til Tripoli fra flyplassen, men under konflikten mellom Israel og Libanon i 2006 ble flyplassen bombet 13. juli 2006. Den er siden reparert og brukes militært, men planlegges å bli brukt til sivile formål.
Multer

:*Denne artikkelen handler om en gruppe fisk. For å lese om planten, se [[multe]].*

* *[[Agonostomus]]*
* *[[Aldrichetta forsteri|Aldrichetta]]*
* *[[Cestraeus]]*
* *[[Chaenomugil proboscideus|Chaenomugil]]*
* *[[Chelon]]*
* *[[Crenimugil]]*
* *[[Ellochelon vaigiensis|Ellochelon]]*
* *[[Joturus pichardi|Joturus]]*
* *[[Liza (multer)|Liza]]*
* *[[Moolgarda]]*
* *[[Mugil]]*
* *[[Myxus]]*
* *[[Neomyxus leuciscus|Neomyxus]]*
* *[[Oedalechilus]]*
* *[[Paramugil]]*
* *[[Rhinomugil]]*
* *[[Sicamugil]]*
* *[[Trachystoma petardi|Trachystoma]]* 
* *[[Valamugil]]*
* *[[Xenomugil thoburni|Xenomugil]]*

**Multer** er en gruppe strålefinnede fisker.

De har en liten munn og en torpedoformet kropp som er rund i tverrsnitt. De to korte ryggfinnene sitter langt fra hverandre. Den første har fire piggstråler, mens den andre har bløtstråler og sitter rett over gattfinnen. Sidelinje mangler som regel. Gjellegitterstavene er lange og brukes til å filtrere næring fra vannet. Tenner mangler, eller er svært små. Tarmkanalen er svært lang. De største artene blir rundt 90 cm lange.

Multer er stimfisk som lever av alger, kiselalger og detritus. De er utbredt i alle tropiske og tempererte hav, og tre arter forekommer i norske farvann. De lever hovedsakelig i kystfarvann og brakkvann, men noen vandrer opp i ferskvann. *[[Liza abu]]* er stasjonær i ferskvann.

De ble tidligere regnet som primitive piggfinnefisker og plassert i underordenen Mugiloidei. Norsk wikipedia følger Nelson (2006) og regner multene som den eneste familien i ordenen Mugiliformes, men systematikken er langt fra avklart. I en fylogenetisk studie fra 2012 plasseres multene i den nyoppdagede gruppen Ovalentaria og det hevdes at brenningsabborene er multenes søstergruppe.

Multer er viktige matfisk.

## Utvalgte arter
* tykkleppet multe (ganske vanlig i Sør-Norge)
* gullmulte (sjelden gjest i Norge)
* tynnleppet multe (sjelden gjest i Norge)
* springmulte
* ekte multe
* leppemulte
* *[[Liza abu]]*
* *[[Liza haematocheila]]*

## Kilder
*  Besøkt 17. juli 2014.
* 
* 
* 
* 

## Eksterne lenker
*
Deutsche Bank Players Championship of Europe

**Deutsche Bank Players Championship of Europe** er en golfturnering på Europatouren som arrangeres i Tyskland. Turneringen ble etablert i 1992 under navnet *Honda Open*, og fikk tittelen *The Players Championship of Europe* i 1995. Den veksler mellom å spilles på golfbanene Gut&nbsp;Kaden og St.&nbsp;Leon-Rot. Finanskonsernet Deutsche Bank har vært tittelsponsor siden 1995.

## Vinnere

## Eksterne lenker
*
Parimarjan Negi

**Parimarjan Negi** (født 9. februar 1993) er en indisk stormester i sjakk. I juli 2005 gjorde han sitt tredje og siste IM-napp i turneringen Sort International, en åpen sjakkturnering i Sort, Spania.

Den 6. januar 2006 oppnådde han sitt andre stormesternapp under Hastings Ches Congress der han scoret 6/10 og en prestasjon på 2568. Negi avsluttet på 16.-plass. Sitt tredje og siste stormesternapp fikk han under Chelyabinsk Region Superfinal Championship i Satka, Russland, den 1. juli 2006 da han fikk remis mot den russiske stormesteren Ruslan Sherbakov. Han ble dermed den nest yngste stormester noensinne i en alder av 13 år og 142 dager (13 år, 4 måneder og 20 dager) kun slått av Sergej Karjakin. Negi ble stormester 5 dager yngre enn norske Magnus Carlsen. Han er den yngste stormesteren på rankinglisten til FIDE per juli 2008.

## Turneringsseire
Negi vant den sterke Philadelphia International Open Tournament i juni 2008 med en score 7/9. Han gikk ubeseiret gjennom turneringen.

## Eksterne lenker
*
Fredrik Frans I av Mecklenburg-Schwerin

**Fredrik Frans I** (tysk Friedrich Franz) (født 10. desember 1756 i Schwerin, død 1. februar 1837 i Ludwigslust) var hertug og etter Wienerkongressen storhertug av Mecklenburg. Han regjerte fra 1785 til sin død i 1837.

## Liv

Den 17. juni 1785 overtok han regjeringen som hertug i Mecklenburg. Han innledet sitt styre med å kjøpe de siste landsbyene som var forpaktet til Preussen fri.  Med dette gjenforente han i 1789 det hertuglige Fredriks-universitetet, som siden 1760 hadde vært skilt fra Universität Rostock. I 1790-årene øket han sitt hertugdømmes territorium gjennom den såkalte *[[Reichsdeputationshauptschluss]]* og kjøpet av Wismar med omland fra Sverige.

Under Napoleonskrigene holdt han sin stat først nøytral, men da han etter slaget ved Jena og Auerstedt i 1806 tolererte tropper fra den 4. koalisjon (Preussen, Sachsen og Russland), okkuperte franskmennene hertugdømmet i desember samme år. Fredrik Frans begav seg deretter under den danske kongens beskyttelse til Altona. I juli 1807 oppnådde han etter et personlig møte med Napoleon å bli gjeninnsatt som hersker i hertugdømmet, mot at landet ble medlem av Rhinforbundet.

Etter Napoleons mislykkede russlandfelttog erklærte Fredrik Frans den 14. mars 1813 som første tyske fyrste at han trådte ut av Rhinforbundet og rustet opp til krig mot Frankrike. Han ble imidlertid igjen for kort tid nødt til å forlate sin residens og flykte fra franskmennene.

Under Wienerkongressen gikk Mecklenburg-Schwerins representant, Leopold von Plessen, gjentatte ganger inn for gjenopprettelsen av det tysk-romerske rike.

17. juni 1815, på sitt 30-årsjubileum som hertug, mottok han storhertugverdigheten. Han ble regnet for en av de mest konservative tyske fyrstene.  I 1837 døde han, og ble etterfulgt av sin sønnesønn Paul Fredrik. Fredrik Frans ble begravet i katedralen i Bad Doberan.

## Familie

Han ble i 1776 gift med prinsesse Louise av Sachsen-Gotha, en datter av Johann August av Sachsen-Gotha. De fikk seks barn, bl.a.:
* Friedrich Ludwig, arveprins til Mecklenburg (1778–1819), gift med storhertuginne Elena Pavlovna av Russland, datter av tsar Paul I av Russland og Sophie Marie Dorothea av Württemberg
* Louise Charlotte av Mecklenburg(-Schwerin) (1779–1801), gift med hertug Emil August av Sachsen-Gotha, de var foreldre til Louise av Sachsen-Gotha-Altenburg, mor til Albert av Sachsen-Coburg-Gotha *(Fredrik Frans hører dermed til den britiske kongefamiliens forfedre)*.
* Charlotte av Mecklenburg (1784–1840), gift med sin fetter Christian VIII av Danmark/Christian Frederik av Norge

## Referanser
Henri Marie Ducrotay de Blainville

**Henri Marie Ducrotay de Blainville** (født 12. september 1777, død 1. mai 1850) var en fransk zoolog og anatom. Han var en av Georges Cuviers nærmeste medarbeidere. Han var professor ved Muséum national d'histoire naturelle i Paris.

Han har fått en hvalart oppkalt etter seg, Blainvilles spisshval.

## Referanser
Hans Vinjarengen

**Hans Vinjarengen** (1905–1984) var en norsk kombinertløper på 1920- og 30-tallet. Han vant en sølvmedalje i kombinert i OL 1928 i St. Moritz og bronse i samme øvelse i OL 1932 i Lake Placid

I tillegg vant han gull i kombinert i VM 1929 og 1930, og bronse i samme øvelse i 1934 og 1938. Han ble nr. 5 i hopp i VM 1929.

Han vant kombinertøvelsen i Holmenkollen i 1930 og 1932, og i 1931 ble han tildelt Holmenkollmedaljen sammen med landsmannen og langrennsløperen Ole Stenen.

## OL-medaljer
* 1928  St. Moritz -  Sølv i nordiske grener, kombinert
* 1932  Lake Placid -  Bronse i nordiske grener, kombinert

## Referanser


## Eksterne lenker
*
John Rollins

**John Rollins** (født 25. juni 1975) er en amerikansk golfspiller.

Rollins er født i Richmond i delstaten Virginia og ble profesjonell golfspiller i 1997. Han har tre seire på PGA-touren: Bell Canadian Open i 2002,  B.C. Open i 2006 og i 2009 Legends:Reno–Tahoe Open.

## Eksterne lenker
* 
*
Liam Miller

**William Peter «Liam» Miller** (født 13. februar 1981 i Cork, død 9. februar 2018 samme sted) var en irsk fotballspiller som sist spilte for Wilmington Hammerheads. Miller spilte på sentral midtbane, men kunne også spille høyreving.

Han spilte tidligere for Celtic FC, der han scoret mål i Mesterligaen. Han gikk gratis til Manchester United FC den 1. juli 2004. Han ble enig med Manchester United om å signere en forhåndskontrakt i januar 2004. Da hadde han allerede vært i forhandlinger med Celtic angående ny kontrakt, men disse forhandlingene brøt sammen i november 2003.

Miller scoret sitt første mål for Manchester United den 26. oktober 2004 mot Crewe Alexandra FC. Men etter en lovende start for «Red Devils» ble han sjeldnere og sjeldnere å finne på Uniteds førstelag når 2004-05-sesongen nærmet seg slutten. Den 4. november 2005 ble han lånt ut til Leeds United FC i tre måneder. Dette lånet ble senere forlenget til å gjelde ut 2005-06-sesongen.

Den 1. mars 2006 scoret han sitt første mål for det irske laget i en privatlandskamp mot Sverige i Dublin. Han plukket opp ballen ved midtsirkelen og avanserte mot Sveriges sekstenmeter før han scoret med et langskudd fra 23.

Den 31. august 2006 ble Miller solgt til Sunderland AFC. I 2008 ble Liam Miller satt på overgangslisten av Roy Keane på grunnlag av at han gjentatte ganger skal ha kom for sent til treninger.

Hibernian-manager John Hughes signerte Miller i august 2009. I mars 2011 gav Liam Miller uttrykk for et ønske om å forlenge kontrakten med den skotske hovedstadsklubben, men han kunne ikke komme til enighet med klubben om lønnsbetingelsene i den nye kontrakten. Den 3. juni 2011 ble Miller solgt til den australske toppklubben Perth Glory.

Han ble diagnostisert med kreft i bukspyttkjertelen i november 2017 og døde 9. februar 2018.

## Meritter
* Landskamper: 8, 1 mål

## Karriere som spiller (alle turneringer)

## Referanser


## Eksterne lenker
*
Sture Janson

**Sture Janson** (1943–2025) var en norsk bassgitarist. Han var aktiv innen både jazz og klassisk musikk.

Janson medvirket i en rekke band ledet av Knut Kristiansen, Øystein Sunde, Ivar Antonsen trio, Jan Garbarek, Terje Bjørklund, Espen Rud, Fred Nøddelund, Roy Hellvin, Paul Weeden, Rowland Greenberg (*How about you?* 1988), Per Borthen, Eivin Sannes (*Sandu* 1991, *Jubilee* 1997), Halvard Kausland, Harald Gundhus, Einar Iversen (*Who can I turn to*, 1991), Thorgeir Stubø, Ditlef Eckhoff og senere i Ola Calmeyer's kvartett, Laila Dalseth/Totti Bergh kvintett og Knut Mikalsen's trio (med Håvard Graff).

Fra 1972 til 1976 spilte han også i Oslo-Filharmonien, Den Norske Operaens orkester og Per Nyhaugs studioband. Fra 1972 til 1980 spilte han dessuten med Radiostorbandet. Videre spilte han inn plater med Oriental Sunshine (*Dedicated to the bird we love*, 1969), Lars Klevstrand (*Frie hender*, 1981), den irske jazzgitaristen Louis Stewart (*Good news*, 1986) og Turid Elisabeth Nygård (*Jula er for alle*).

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
XXX: The Next Level

***XXX: The Next Level*** (også kjent som: *XXX: The State of the Union*), er en actionfilm fra 2005, regissert av Lee Tamahori. Den er oppfølgeren til filmen *[[XXX (film)|XXX]]* fra 2002.

Vin Diesel og Rob Cohen, hovedrolleinnehaveren og regissøren fra den første filmen, hadde skrevet under kontrakt for denne filmen før *XXX* ble lansert i 2002, men begge hoppet av prosjektet. Cohen ble imidlertid igjen som produsent.

Den ble etterfulgt av ** (2017).

## Handling

Etter at den opprinnelige XXX-superspionen Xander Cage (spilt av Vin Diesel) er rapportert drept i Bora Bora (en scene som er vist i «Director's Cut»-versjonen av filmen), blir den fengslede Navy Seal-soldaten Darius Stone (spilt av Ice Cube) valgt ut av agent Augustus Gibbons (spilt av Samuel L. Jackson) til å være den neste XXX. Gibbons og hans nye spion reiser til Washington D.C., der de sporer opp en underavdeling av det amerikanske forsvaret som forsøker å styrte den amerikanske regjeringen og myrde presidenten i USA. Avdelingen ledes av den tidligere firestjerners generalen George Deckert (spilt av Willem Dafoe), som en gang ble offer for et mytteri ledet av Stone.

## Sitatlinjer
* *Prepare for the next level*
* *The greatest threat to our nation comes from within.*

## Rolleliste

## Lydspor
Sammenlignet med lydsporet til *XXX*, inneholder lydsporet til *XXX²* færre heavy metal- og moderne rockespor, og flere hiphop- og rappespor. Lydsporet ble sluppet av Jive Records & Zomba Records, deler av Sony BMG Music Entertainment.

### Sporliste
# «Get XXX'd » – J-Kwon featuring Petey Pablo og Ebony Eyez
# «Anybody Seen The PoPo's!?!» – Ice Cube
# «Fight The Power» – Korn featuring Xzibit
# «Messiah» – Dead Celebrity Status featuring Chino XL
# «Oh No» – Big Boi featuring Bubba Sparxxx og Killer Mike
# «The Payback» – P.O.D [*ikke i filmen]
# «Dirty Little Thing» – Velvet Revolver
# «Wyle Out» – Bone Crusher
# «Here We Go» – Dirtbag
# «Dis Dat Block» – YoungBloodZ
# «Lookin' For U» – Chingy featuring G.I.B
# «The March» – Hush
# «MKLVFKWR» – Moby og Public Enemy
# «Just Like Wylin'» – Bone Crusher og Three Days Grace
# «Did It Again» – Labba
# «The Good Song» – Tonéx

* Strykekvartetten som opptrer i filmen er bond, som spiller sangen sin «Victory».

## Eksterne lenker
* 
*
Villhund

-------
**Villhund** er en beskrivelse som kan referere til flere arter i hundefamilien.

* Afrikansk villhund, også kalt hyenehund og *[[Lycaon pictus]]*
* Asiatisk villhund, også kalt dhole og *[[Cuon alpinus]]*
* Dingo / urhund
* Pariahund

I norsk dagligtale benyttes også av og til begrepet *villhund* om familiehunder som har stukket fra sine eiere og streifer rundt uten tilsyn. Det korrekte er imidlertid å kalle slike hunder for *[[løshund]]er*, siden de ikke er ville av natur.
Løshund

En **løshund**, av og til også kalt **streifhund**, er en hvilken som helst hund som ferdes fritt uten tilsyn. Løshunder er i henhold til hundeloven forbudt i Norge, i det hunder kun har lov til å ferdes uten bånd når det ikke er båndtvang og så lenge hunden følges av en person som har rimelig kontroll over dyret til enhver tid.

Hunder som blir påtruffet løst kan i henhold til hundeloven §10 opptas av enhver person, som deretter skal levere hunden til hundeholder. Når hundeholder ikke er tilgjengelig skal politi eller den myndighet det lokale politiet har oppnevnt kontaktes. Vanligvis er det Falck, Viking eller lignende redningstjenester som tar denne oppgaven på vegne av politiet. Eieren av hunden må i løpet av en uke etter at han/hun har fått beskjed om at hunden er i politiets "varetekt" hente hunden, vanligvis blir denne beskjeden gitt via lokalavis, eller via chip eller annet register på hunden. Blir hunden ikke avhentet blir vanligvis hunden sendt til omplassering. Kommuneveterinær e.l. kan også anbefale avlivning om det av en eller flere årsaker vil være rimelig å gjøre dette. F.eks om hunden er aggressiv, har sykdommer etc.

Jakthunder under jakt faller forøvrig ikke under disse reglene. Jakthunder i utmark kan bare opptas av politi og/eller grunneier eller rettighetshavere av grunneier. Andre unntak fra løshundreglene er; hund i tjeneste for politi, toll, militær eller redningstjeneste, eller hunder som trenes til dette formålet. Hund som brukes som ettersøkshund i forbindelse med skadeskutt vilt etc. Hund som brukes til vokting av reindrift, storfe sau eller geit.

## Løshund som jakthund
Begrepet *løshund* brukes også om jakthunder som under selve jakten slippes løs for å stille viltet for jegeren, i motsetning til jakthunder som fører jegeren til viltet i line og derfor gjerne kalles *[[bandhund]]*.

## Referanser


## Se også
* Lov om hundehold
Olav Moe

**Olav Moe** (født 23. juli 1872 i Vestre Slidre, død 11. august 1967) var en stor spelemann fra Valdres.

Olav var sønn av Mikkjel Olsen Moe (1849&ndash;1934) og Marit Pedersdotter Neste (1850-1878). Han kom til å føre spelet etter Jørn Hilme videre, og lærte tradisjonen av Jørn Røn, som hadde tradisjonen fra far sin, Knut Ringestad. Olav fikk også slåtter av Ola Hamre, Ivar Ringestad, Ulrik i Jensestogun og Ola Haugset.

I 1897 deltok han på kappleik i Bergen, og var flittig med på kappleiker i årene som fulgte. Dermed fikk han bred og god kontakt med spelemenn fra andre deler av landet. På en av disse kappleikene møtte Olav Edvard Grieg, som oppfordret ham til å reise rundt å lære seg så mange gamle slåtter som mulig. Grieg rådet ham også til å holde konserter på hardingfele. Olav Moe ble etterhvert en anerkjent konsertspelemann. Han reiste helt til USA i 1906 for å holde konserter der, og fikk kontakt med norske spelemenn som hadde utvandret. Han kom ikke tilbake før i 1907. Han spilte også i Danmark flere ganger. Det er Olav Moe som skal ha inspirert Johannes Hansen da denne arbeidet med Valdresmarsjen. Sidetemaet i A-delen er inspirert av slåttespillet til Olav.

Olav Moe giftet seg med Charlotte Lund i 1904. De fikk to sønner. 

Olav var med på å grunnlegge lokalavisa Valdres, og satt som redaktør i avisa fra 1903 til 1905. Han leder Oppland Landbruksselskap i mange år. Han var politisk aktiv, og satt på Stortinget for Det Radikale Folkepartiet, og var senere med i Fedrelandslaget. Han holdt mange taler på stevner og bygdefester, og sto slik sett i tradisjon etter Bjørnson. 

På sine eldre dager fikk han flere æresbevisninger, og døde i 1967 hele 95 år gammel. Han var en av de mest innflytelsesrike spelemenn i Valdres i sin tid.

## Eksterne lenker
*
Erik Egeberg

**Erik Haakon Egeberg** (født 23. januar 1941) er professor emeritus i russisk litteratur ved Universitetet i Tromsø (UiT), forfatter og oversetter. 

Egeberg er  født i Oslo og ble cand. philol. i 1968 og dr. philos. i 1976 på en avhandling om lyrikeren Afanasij Fet. Han ble utnevnt til dosent i 1975 og til professor i russisk litteratur ved UiT i 1977. 

Han har oversatt eldre og nyere russiske forfattere og har skrevet artikler og bøker om russisk kultur og diktning, blant annet en biografi om den russiske nasjonaldikteren Aleksander Pusjkin. Han har også bidratt til samlingen *Norsk litteratur om de slaviske og baltiske folks kultur* for Universitetet i Oslo i perioden 1972 til 2000. Han har vært medlem av universitetsstyret ved UiT og dekan ved Det humanistiske fakultet.  

Egeberg er medlem av Det Norske Videnskaps-Akademi og av Det Kongelige Norske Videnskabers Selskab.

## Egne verk

* *Mennesker og temaer i sovjetlitteraturen*, Universitetsforlaget 1979 – en artikkelsamling sammen med Sigurd Fasting og Geir Kjetsaa. 
* *Russiske punktlys*, Solum (1981).
* *Streiftog i Dostojevskijs verden*, Solum (1982)
* *Dostojevskij : en dikter søker sin form*, Vidarforlaget (1995).
* *Russisk tro og tanke*, Solum (1997).
* *Brobyggere: oversettelser til norsk fra middelalderen til i dag*, Aschehoug (1998) – sammen med Magnus Rindal og Tone Formo.
* *Russiske stemmer: tolv forfattere gjennom tre århundrer*, Solum (2007)
* *Aleksandr Puškin: Russlands store dikter* Solum bokvennen 2021

## Oversettelser i utvalg
* *[[Anna Karenina]] * av Leo Tolstoj (1974). 
* *[[Mesteren og Margarita]]* av Michail Bulgakov (1995).
* *Hundehjertet: en uhyrlig historie* av Michail Bulgakov (1996).
* *Petersburg* av Andrej Belyj (2001).
* *[[Døde sjeler]]* av Nikolaj Gogol (2004).
* *Vår tids helt* av Mikhail Lermontov (2004).

## Referanser


## Eksterne lenker
Tibnin

**Tibnin** er en liten by i guvernementet Nabatiye i Sør-Libanon.

Byen ligger på høydedraget Jabal Amel sør for Litanielven.

Norske UNIFIL-styrker, verkstedkompaniet Normaintcoy, var stasjonert ved byen fra 1978 til 1996. I dag er det styrker fra Polen som er stasjonert ved Tibnin.

## Referanser
Chef (South Park)

**Jerome «Chef» McElroy** er en fiktiv skolekantine-kokk fra den animerte TV-serien *[[South Park]]*, med stemmen til soul-sangeren Isaac Hayes. Han dukket også opp i filmen *[[South Park: Bigger, Longer & Uncut]]*.

Chef skulle egentlig bare dukke opp i piloten «Cartman Gets an Anal Probe,» men seerne likte han så godt at han ble en fast figur i serien. Stan, Kyle, Cartman og Kenny har ofte spurt Chef om råd. Chef svarer som regel med sang og ofte sporer sangen (delvis) av til å handle om sex. Chef har også reddet befolkningen til South Park med å advare mot ideer, og han holder noen ganger taler på slutten av episoder. Chef er også den eneste voksne personen i South Park som oppfører seg noenlunde normalt.

Chef er en overvektig mørkhudet amerikaner med skjegg, som vanligvis går med blå bukser og rød skjorte. Han tar ofte på seg en tradisjonell kokkehatt og et hvitt forkle, hvor ordet "CHEF" er trykt i svart - selv når han ikke er på jobb. Inntil Tolkien Black og familien hans fikk en større rolle fra og med TV-serien fjerde sesong, ble Chef fremstilt som den eneste mørkhudede innbyggeren i hele South Park. Etter å ha forlatt sine musikalske ambisjoner, flyttet han til South Park, med planer om å åpne sin egen restaurant. Før dette hadde han blitt venn med en rekke kjente artister i musikk-industrien, inkludert Elton John og Meat Loaf, og hjulpet dem med å starte deres vellykkede karrierer. 

Chef er også kjent for ofte å engasjere seg i tilfeldig sex, en vane han ofte uttrykker gjennom sang. Han kjører vanligvis en stasjonsvogn fra 1980-tallet. Han blir ofte sett sammen med forskjellige unge kvinner, uansett om han er hjemme eller på ferie. Han tydde en gang til mannlig prostitusjon i et forsøk på å skaffe penger til å betale advokat-salærene sine, og hadde sex med nesten alle kvinnene i hele South Park før han måtte stoppe på grunn av utmattelse.

Isaac Hayes forlot South Park-besetningen i 2005, etter at serie-forfatterne Trey Parker og Matt Stone gjorde narr av religioner og livssyn, spesielt scientologien og to av dens mest kjente tilhengere, John Travolta og Tom Cruise. Hayes ga stemmen sin til sin siste episode litt senere i siste episode av sesong 9. Trey Parker og Matt Stone hadde imidlertid skrevet han inn igjen i første episode av sesong 10, kalt «Return of Chef.» I denne episoden brukte Parker og Stone tidligere innspilte lydklipp av Chef for å få han til å prate. Episoden var en parodi på scientologien for å gjøre en siste spøk om saken. Chef hadde blitt hjernevasket av en pedofil kult som deler mange likhetstrekk med scientologien. På slutten av episoden blir Chef drept, men han blir gjenopplivet som «Darth Chef,» på samme måte som Anakin Skywalker i *[[Star Wars Episode III: Sithene tar hevn]]*. Trey Parker og Matt Stone har selv uttalt i et intervju at episoden ikke var personlig rettet mot Isaac Hayes. Sønnen til Isaac Hayes har tilbudt seg å ta over stemmen til «Chef».

I 2014 kom Chef tilbake i spillet *[[South Park: The Stick of Truth]]*, som karakteren Zombie Chef.

## Eksterne Lenker
*
Gaines County

**Gaines County** er et fylke i den amerikanske delstaten Texas. Det ligger i den vestlige delen av staten og det grenser mot Yoakum County og Terry County i nord, Dawson County i øst, Martin County i sørøst og mot Andrews County i sør. Det har også grense mot delstaten New Mexico i vest. Fylket ligger på det store og tørre slettelandet Llano Estacado. 

Gaines Countys totale areal er  km² hvorav 1 km² er vann. I 2000 hadde fylket  innbyggere og administrasjonssenteret ligger i byen Seminole. 

## Byer
*Denver City
*Seagraves
*Seminole
## Eksterne lenker
*
Maschinenbau Kiel

**Maschinenbau Kiel GmbH**, ofte kjent som **MaK**, var en tysk produsent av dieselmotorer, -lokomotiver og stridsvogner, som fra 1948 videreførte deler av driften fra Deutsche Werke Kiel (DWK). Militærmateriellproduksjonen ble i 1990 solgt til Rheinmetall, lokomotivproduksjonen til Krupp i 1992 og motorproduksjonen til Caterpillar i 1997. Lokomotivproduksjonen ble solgt videre til Siemens i 1994 og Vossloh i 1998. Både motorer og lokomotiver produseres fortsatt i Kiel, lokomotivene under navnet *Vossloh Locomotives GmbH*, mens motorene fortsatt benytter MaK-navnet.

## Utvalgte produkter
* Leopard 1 stridsvogn med Krauss–Maffei
* Leopard 2 stridsvogn, også med Krauss–Maffei
* V 60 (Di 5) skiftelokomotiv
* NS 6400 lokomotiv
* Di 6
* Di 8

## Referanser




## Eksterne lenker
* 
* Nördlich des NOK – Typenbeschreibungen (oversikt over alle lokomotivtyper bygget hos MaK) – loks-aus-kiel.de
Andreas Norland

**Andreas Norland** (født 9. mai 1935 i Bærum, død 21. august 2021) var en norsk pressemann og forfatter.

Norland tok utdannelse ved Journalistakademiet i 1955–1956, og gjennom sin pressekarrière var han journalist i *[[Tønsbergs Blad]]* 1956–1963, politisk journalist i *[[Aftenposten]]* 1963–1973, desksjef i *[[Verdens Gang]]* 1973–1974, sjefredaktør i *[[Adresseavisen]]* 1974–1977, ansvarlig redaktør i *Verdens Gang* 1977–1987 og sjefredaktør i *Aftenposten* 1989–1994. I perioden 1987–1988 var Norland leder for Schibsteds forsøk på å etablere *[[Osloavisen]]* som lokalavis for Oslo-området. Han var også viseformann i Pressens Faglige Utvalg 1972–1974, viseformann i Norsk Redaktørforening 1978–1980, styreleder i Schibsted Forlag 1983–2002, viseformann i Den Konservative Presses Forening 1991–2001 og styremedlem i *[[Svenska Dagbladet]]* fra 1999, da sistnevnte ble overtatt av Schibsted.

Norland skrev blant annet flere bedrifts- og organisasjonshistorier, og to kriminalromaner. Etter at han gikk av som redaktør i *Aftenposten*, arbeidet han med Schibsted-konsernets historie.

Han var sønn av redaktør og Høyre-politiker Realph Norland og bror av bankdirektør Otto R. Norland.

## Bibliografi (utvalg)
* *Schibsteds historie 1839-2011*: «Bly blir gull» og «Medier, makt og millioner» (2011)
* *Tiden på Engø gård* (2006, sammen med Per Hallundbæk og Thomas Widerberg)
* *Hvem, hva, hvor 1905* (2004, sammen med Sigurd B. Hennum og Per G. Damsgaard)
* *Hovedstadens Høyre* (1984)
* *Finansministeren er myrdet* (1980)
* *Mord i Stortinget* (1979)
* *Bravo, bravo eller Da valgåret gikk i spinn – et ukontrollert lystspill* (1977, sammen med Jan O. Henriksen)
* *Hårde tider – Fedrelandslaget i norsk politikk* (1973)
* *Ja til Europa?* (1967)
* *Stokke sparebank – 100 års jubileum 1865–1965* (1965)
* *Rutebiltrafikken på Nøtterøy og Tjøme gjennom 50 år* (1961)

## Referanser


## Kilder
* Presentasjon av Andreas Norland i Forfatterkatalogen på Forfattersentrums nettsider

## Eksterne lenker
* Andreas Norland - Store norske leksikon
*
Ward County (Texas)

**Ward County** er et fylke i den amerikanske delstaten Texas. Det ligger i den vestlige delen av staten og grenser mot Winkler County i nord, Ector County i nordøst, Crane County i øst, Pecos County i sør, Reeves County i vest og mot Loving County i nordvest.

Ward Countys totale areal er 2&nbsp;165 km² hvorav 1 km² er vann. I 2000 hadde fylket 10&nbsp;909 innbyggere og administrasjonssenteret ligger i byen Monahans. Det har fått sitt navn etter soldaten Thomas W. Ward. 

## Byer
*Barstow
*Grandfalls
*Monahans
*Pyote
*Thorntonville
*Wickett

## Eksterne lenker
*
TAG Systems

**TAG Systems** er et datterselskap av EDB Business Partner som leverer produkter og tjenester som design og produksjon av betalingskort og andre plastkort, samt en rekke tjenester for betalingsformidlingsmarkedet som sperring av kort og annen kundeservice.

Konsernet har hovedkontor i Mo i Rana og avdelinger i blant annet Andorra og Spania. Sammen med det finskeide SETEC har TAG også virksomhet i Sverige.

Firmaet ble startet i 1991 av den lokale gründeren Ståle Lønnum. Bedriften ble i 2005 solgt for 250 millioner kroner til EDB Business Partner. http://www.ranablad.no/nyheter/article1876175.ece

I starten hadde den sine lokaler i Lars Meyersgate. I 1996 flyttet TAG Systems inn i nye lokaler på det nyutfylte «Søndre felt». I 2003 ble bedriftens bank-tjenester flyttet til Gullsmedvik, mens administrasjonen og IT-avdelingen fortsatt befinner seg på «Søndre felt».

I februar 2006 overtok John Neeraas som daglig leder av bedriften.

## Eksterne lenker
* EDB Business Partner, som eier TAG
Kagoshima (Kagoshima)

**Kagoshima**  (鹿児島市 - *Kagoshima-shi*) er hovedstaden i det japanske prefekturet Kagoshima, sørvest på øya Kyushu. Byen ligger på vestsiden av Kagoshimabukta. Den er blitt valgt til «den vennligste byen i Japan».

Kagoshima har mange store kjøpesentre og restauranter. Et stort, moderne akvarium er plassert ved havnen med utsikt mot vulkanen Sakurajima. Den japanske hagen *Sengan-en* (også kalt *Isoteien*) ligger like utenfor Kagoshima. 

Kagoshima flyplass ligger ca. 50 minutter med buss fra bykjernen.  

## Referanser

## Eksterne lenker
*
Vikafestivalen

**Vikafestivalen** var en rockefestival som i 2006, 2007 og 2008 ble avholdt på det oppfylte området i Gullsmedvika, rett utenfor Mo i Rana sentrum.

Festivalen oppsto da folkene bak Sjonstock ikke klarte å utvikle festivalen videre på det daværende området, og flyttet den inn til sentrum i Mo i Rana. Beslutningen var kontroversiell. Både vante Sjonstock-festivalgjengere og de lokale i bygda Sør-sjona der festivalen ble arrangert var skeptiske til dette, men etter at lokale krefter dro igang Sjona rockefestival på det gamle festivalområdet ble de også tanken bak Sjonstock videreført.

Festivalsjef var Mads Mjelle, han var også daglig leder i stiftelsen *Kulturapparatet* som sto sam arrangør av festivalen.. Ellers var all drift på frivillig basis. Festivalen fikk i 2008 100&nbsp;000 kr i støtte fra Norsk kulturråd.

Den 20. desember 2008 varslet festivalledelsen gjennom Rana Blad at festivalen måtte avvikles grunnet økonomiske problemer. Daglig leder Mads Mjelle ble i 2012 dømt for å ha unnalt å forsikre seg om regnskapet for stiftelsen ble ført i henhold til loven.

## Vikafestivalen 2006
Vikafestivalen 2006 ble avholdt 21.-22. juli. 16 band fra 5 forskjellige nasjoner spilte på festivalen:

Pressen oppga antall besøkende under festivalen til omkring 12000. Antall personer som faktisk besøkte festivalen var omkring 8000, dersom man trekker fra de som deltok både fredag og lørdag. Avisa Nordland oppga antall besøkende til «rundt ti tusen», og omtalte festivalen i 2006 som «tidenes største rockefestival» i Nordland.

## Vikafestivalen 2007
Vikafestivalen 2007 ble avholdt 21.-21. juli. Det var til sammen rundt 10&nbsp;000 besøkende de to dagene.

## Vikafestivalen 2008
Vikafestivalen 2008, 18.-19. juli 2008.

## Referanser


## Eksterne lenker
* Vikafestivalens hjemmeside
* Rana blads bildeserie fra festivalen
* Omtale av Mirada på festivalens nettsider
Hundens rangordning

**Hundens rangording** har vært omdiskutert. Såkalt *[[Alfa (biologi)|alfastatus]]* antyder topp-ranking i et slags hierarki. Alfastatus oppnås vanligvis gjennom dominans eller genetisk arv, men nyere forskning antyder at verken dominans eller genetiske arveanlegg er særlig framtredene særtrekk hos hunder. Derimot kan det eksistere et naturlig familiehierarki, der foreldrene leder og rettleder avkommet. I en slik familiestruktur er det naturlig at foreldrene står høyere på den sosiale rangstigen enn de andre individene, men dette må ikke forveksles med alfastatus.

Det er heller ikke riktig at det bare finnes et lederpar som parrer seg i en flokk, ifølge den kjente ulveforskeren L. David Mech

## Se også
* Alfastatus
* Dominans
* Løpetid hos hunder
* Brunst
* Hundeslekten

## Referanser
Tracey Ullman-kortfilmene

I de tre første sesongene av TV-serien *[[The Tracey Ullman Show]]* ble det vist to forskjellige animerte kortfilmserier før og etter reklamepausene. Den ene var skapt av tegneserietegneren Matt Groening, og handlet om en familie kjent som familien *[[Simpsons|Simpson]]*, og den andre var en mindre kjent serie skapt av M.K. Brown, som het *Dr. N!Godatu*.

## Sesong 1: 1987
7 korte episoder

## Sesong 2: 1988-1989
19 korte episoder

## Sesong 3: 1988-1989
19 korte episoder

## Eksterne lenker
* Se ''Simpsons''-kortfilmene
* Hjemmesiden til ''Dr. N!Godatu''
Moratorium

**Moratorium** er et uttrykk fra latin som betyr utsettelse. Uttrykket brukes både generelt om en midlertidig stans i noe og mer spesifikt som et begrep om midlertidig utsettelse av betaling av forfalt gjeld. 

Betegnelsen brukes ofte når et land av ulike grunner ikke betaler sin utenlandsgjeld. Et moratorium vedtas ofte på selvstendig grunnlag av et lands regjering, men det kan også forhandles frem sammen med landets kreditorer når et land gjennomgår en periode med politiske og/eller økonomiske vanskeligheter. Eksempelvis forhandlet Argentina seg frem til et moratorium på sin statsgjeld i 2022. 

## Referanser